Document ID: 32008D0861

32008D0861
L 306/66
SLUŽBENI LIST EUROPSKE UNIJE
29.10.2008.
ODLUKA KOMISIJE
od 29. listopada 2008.
o pravilima za provedbu Direktive Vijeća 95/64/EZ o statističkim izvještajima u vezi prijevoza robe i putnika morem
(priopćena pod brojem dokumenta C(2008) 6203)
(Kodificirana verzija)
(Tekst značajan za EGP)
(2008/861/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 95/64/EZ od 8. prosinca 1995. o statističkim izvještajima u vezi prijevoza robe i putnika morem (1), a posebno njezine članke 4., 10. i 12.,
budući da:
(1)
Odluka Komisije 98/385/EZ od 13. svibnja 1998. o pravilima za primjenu Direktive Vijeća 95/64/EZ o statističkim izvještajima u vezi prijevoza robe i putnika morem (2) bila je značajno izmijenjena nekoliko puta (3). U svrhu postizanja jasnoće i racionalnosti navedena bi se Odluka trebala kodificirati.
(2)
Komisija mora sastaviti popis luka, označenih i razvrstanih prema državama i morskim obalnim područjima.
(3)
Mjere predviđene ovom Odlukom u skladu su s mišljenjem Odbora za statistički program, osnovanog Odlukom Vijeća 89/382/EEZ, Euratom (4),
DONIJELA JE OVU ODLUKU:
Članak 1.
Popis luka, označenih i razvrstanih prema državama i morskim obalnim područjima, utvrđen je u Prilogu I.
Članak 2.
Odluka 98/385/EZ stavlja se izvan snage.
Upućivanja na Odluku stavljenu izvan snage smatraju se upućivanjima na ovu Odluku i čitaju se u skladu s korelacijskom tablicom u Prilogu III.
Članak 3.
Ova je Odluka upućena državama članicama.
Sastavljeno u Bruxellesu 29. listopada 2008.

Labels: 8
19